Εστέλ Γκέτι

Η Έστελ Γκέτλμαν (25 Ιουλίου 1923 - 22 Ιουλίου 2008), γνωστή ευρέως ως Έστελ Γκέτι, ήταν Αμερικανίδα ηθοποιός και κωμικός. Έγινε γνωστή για την εμφάνισή της ως Σοφία Πετρίλο στη πολυαγαπημένη αμερικανική κωμική σειρά Τα Χρυσά Κορίτσια  (1985-1992), για την οποία κέρδισε μία Χρυσή Σφαίρα Καλύτερης Ηθοποιού σε Τηλεοπτική Κωμική Σειρά ή Μιούζικαλ και ένα Βραβείο Έμμυ Ζώνης Υψηλής Τηλεθέασης Καλύτερου "Βοηθητικού" Ηθοποιού σε Κωμική Σειρά. Μάλιστα, επέστρεψε με τον ίδιο ρόλο και σε άλλες σειρές όπως στην Empty Nest (1993-1995), Το Χρυσό Παλάτι (1992-1993), το Blossom (1990-1995) και το Nurses (1991-1994). Οι αξιοσημείωτες ταινίες της περιλαμβάνουν το Mask (1985), μια ημι-βιογραφική ταινία στην οποία έπαιξε τη γιαγιά του Ρόι Ντένις, το Mannequin (1987) και το Stuart Little (1999). Αποσύρθηκε από την ηθοποιία το 2001 λόγω προβλημάτων υγείας και πέθανε το 2008 από άνοια Lewy.

 Προσωπική ζωή 

 Οικογένεια 
Η Γκέτι γνωρίστηκε με τον Άρθουρ Γκέτλμαν (του οποίου το επίθετο αργότερα χρησιμοποίησε ως βάση για το καλλιτεχνικό της όνομα) σε ένα πάρτι φίλων της από το θεατρικό θίασο της Νέας Υόρκης. Οι δύο τους παντρεύτηκαν εννέα μήνες αργότερα, στις 21 Δεκεμβρίου 1947. Απέκτησαν δύο παιδιά μαζί, τον Καρλ Γκέτλμαν και τον Μπάρι Γκέτλμαν και παρέμειναν παντρεμένοι μέχρι το θάνατό του στις 24 Σεπτεμβρίου 2004, σε ηλικία 85 ετών.  Μετά το γάμο τους, οι δύο έζησαν στο Μπρονξ για λίγο και μετά τη γέννηση των δύο γιων τους, μετακόμισαν στο Όκλαντ Γκάρντενς του Κουίνς, όπου έζησαν σε μια φιλελεύθερη γειτονιά που χτίστηκε για Εβραϊκούς βετεράνους του Β' Παγκοσμίου Πολέμου, η οποία ονομάζοταν Μπελ Πάρκ Γκάρντερς, ενώ ο Άρθουρ εργάστηκε με τον πεθερό του στην εγκατάσταση γυαλιού. Οι δύο τους έζησαν χωριστά για κάποιο χρονικό διάστημα στα μέσα της δεκαετίας του 80' έως τα μέσα της δεκαετίας του 90', καθώς η Γκέτι μετακόμισε στην Καλιφόρνια για τα γυρίσματα της σειράς Τα Χρυσά Κορίτσια και ο σύζυγός της δεν είχε καμία επιθυμία να φύγει από τη Νέα Υόρκη και συνέχισε να εργάζεται στην οικογενειακή εταιρεία εγκατάστασης γυαλιού του πεθερού του.

 Ακτιβισμός κατά του HIV/AIDS 
Έχει ειπωθεί από τους φίλους της, Χάρβει Φίρσταιν και Ρόουζι Ο'Ντόνελ, και οι δύο αξιοσημείωτα μέλη της ΛΟΑΤΚΙ κοινότητας, ότι η Γκέτι ήταν σημαντική ακτιβίστρια κατά του HIV / AIDS και πως είχε χάσει στενούς φίλους και συγγενείς από την ασθένεια, μεταξύ των οποίων και τον ανιψιό της Στίβεν Σερ (1962-1992), τον οποίο φρόντιζε μετά τη διάγνωση του με HIV / AIDS και την συμπρωταγωνίστριά της Κορτ Μίλερ (1952-1986). 

 Θάνατος 
Η Γκέτι, σύμφωνα με την οικογένειά της, απεβίωσε κατά τις πρώτες πρωινές ώρες της 22ας Ιουλίου 2008 στο σπίτι της στο Λος Άντζελες, ως αποτέλεσμα της άνοιας του Lewy από την οποία έπασχε. Ενταφιάστηκε στο Hollywood Forever Cemetery και η ταφόπλακά της φέρει την επιγραφή "Με Αγάπη και Γέλιο" και εμπεριέχει ένα Αστέρι του Δαβίδ ώστε να καταδεικνύει την εβραϊκή της πίστη.   Η Μπέα Άρθουρ, η Μπέτι Γουάιτ και η Ρου ΜακΚλάναχαν, οι συμπρωταγωνίστριές της στην σειρά Τα Χρυσά Κορίτσια εξέφρασαν την λύπη τους την απώλειά της και σε μια συνέντευξη, ανέφεραν ότι η ασθένειά της είχε προχωρήσει σε τέτοιο σημείο που δεν μπορούσε να κάνει συνομιλίες μαζί τους ή ακόμη και να τις αναγνωρίσει. Εικάζεται ότι είχε αρχίσει να δείχνει σημάδια άνοιας ήδη κατά τη διάρκεια των γυρισμάτων της τηλεοπτικής σειράς, όταν, παρά τις περισσότερες από τρεις δεκαετίες θεατρικής εργασίας, άρχισε να δυσκολεύεται να θυμάται τα λόγια της και στις τελευταίες σεζόν της σειράς, έπρεπε ακομή να υποβοηθάται από cue cards.  H Γκέτι υπέφερε επίσης από οστεοπόρωση και νόσο του Πάρκινσον. Η τελευταία διάγνωσε άλλαξε το πάρκινσον σε άνοια. 

Σύμφωνα με την πρώην συνεργάτιδά της, Γουάιτ, η Γκέτι είχε υποβληθεί σε λίφτινγκ προσώπου κάποια στιγμή κατά τη διάρκεια της διακοπής μεταξύ του τέλους της πρώτης σεζόν της σειράς των Χρυσών Κοριτσιών και της έναρξης της δεύτερης σεζόν. Η Γκέτι είχε έναν μεγάλο φόβο για τον θάνατο, μέχρι το σημείο που απέφευγε να κάνει αστεία για το θάνατο όποτε ήταν δυνατόν, και ένιωθε άβολα όταν η σειρά έθιγε το θέμα. 

 Φιλμογραφία 

 Ταινίες 
ΈτοςΤίτλοςΡόλος1978Team MatesΔιδάσκαλος1982ΤούτσιΓυναίκα Μεσαίας Εποχής1983Θανάσιμη ΔύναμηΓκάσι.1984No Man's LandΗ Eurol Miller1984Victims for Victims: The Theresa Saldana StoryΗ ίδια1985MaskΈβελιν Στάινμπεργκ1985ΚοπακαμπάναΜπέλα Στερν1987ΜανεκένΚυρία Κλερ Τιμκιν .1992Stop! Or My Mom Will ShootΚυρία Τούτι Μπομόφσκι1997A Match Made in HeavenΜπέτυ Ουέστον1999The Sissy DucklingΚυρία Χένιπεκερ1999Stuart LittleΓιαγιά Εστέλ

 Τηλεόραση 
ΈτοςΣειράΡόλος1981NurseΣάντι Μάντλερ1982Baker's DozenΚυρία Λοκαζαλ.1984Fantasy IslandΧρηματοπιστωτική κυρία1984Cagney &amp; LaceyΚυρία Ρόζενμαγιερ1984HotelΡόμπερτα Αμπράμς1985NewhartΜύριαμ, η Βιβλιοθηκάριος1985–1992Τα Χρυσά ΚορίτσιαΣοφία Πετρίλο1987RoomiesΜαμά1990CityΈλεν Ράτλετζ1990Earth Day SpecialΣοφία Πετρίλο1991The Fanelli BoysΔρ. Νιούμαν1991BlossomΣοφία Πετρίλο1992–1993Το Χρυσό ΠαλάτιΣοφία Πετρίλο1993NursesΣοφία Πετρίλο1988–1995Empty NestΣοφία Πετρίλο1996Touched by an AngelΝτότι1996Brotherly LoveΜύρνα Μπουρούελ1997Mad About YouΗ θεία του Πολ, η Άιντα1997DuckmanΘεία Τζέιν1998Η νταντάΗ ίδια2000Ladies ManΣοφία Γκέιτς2000It's Like, You Know...Η ίδια2001Intimate PortraitΗ ίδια

 Θέατρο 
ΈτοςΤίτλοςΡόλοςΣημειώσεις1982Torch Song TrilogyΚυρία Μπέκοφ

 Βιβλίο 

 Αν ήξερα τότε αυτά που ξέρω τώρα...Ε και τι; (1988), Εστέλ Γκέτι (με τον Στιβ Ντελσόν).  Σικάγο: Contemporary Books. 

 Παραπομπές 

 Εξωτερικοί σύνδεσμοι 


Κατηγορία:Αμερικανοί πολωνοεβραϊκής καταγωγής
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί θεάτρου
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Αμερικανίδες ηθοποιοί κινηματογράφου
Κατηγορία:Σελίδες με μη επιθεωρημένες μεταφράσεις